## Naredba o izmjenama i dopunama Naredbe o obaveznom atestiranju profiliranih gumenih brtvenih traka za vrata, kapke i pokretne pregrade skloništa i dvonamjenskih objekata s hermetičnim zatvaranjem kri

### NN 131/2000 (28.12.2000.), Naredba o izmjenama i dopunama Naredbe o obaveznom atestiranju profiliranih gumenih brtvenih traka za vrata, kapke i pokretne pregrade skloništa i dvonamjenskih objekata s hermetičnim zatvaranjem kri

# DRŽAVNI ZAVOD ZA NORMIZACIJU I MJERITELJSTVO

2433

Na teme­lju članka 5. stavka 2. članka 13. stavka 2., članka 17. stavka
2. i članka 23. stavka 4., Zakona o normizaciji (»Narodne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU PROFILIRANIH GUMENIH BRTVENIH TRAKA ZA VRATA, KAPKE I POKRETNE PREGRADE SKLONIŠTA I DVONAMJENSKIH OBJEKATA S HERMETIČNIM ZATVARANJEM KRILA

Članak 1.

U Naredbi o obaveznom atestira­nju profiliranih gumenih brt­venih traka
za vrata, kapke i pokretne pregrade skloništa i dvonamjenskih objekata s
hermetičnim zatvara­njem krila (»Službeni list«, broj 35/86), točka 10. mije­nja
se i glasi:

»10. Brtvenu traku za koju je
izdana potvrda o sukladnosti proizvođač – ako je riječ o domaćem proizvodu
odnosno uvoznik – ako je riječ o uvoznom proizvodu označava potvrdbenim znakom.
Potvrdbeni znak nanosi se na svako pakira­nje posebno izrađenim žigom.

Izgled i upotreba potvrdbenog
znaka utvrđeni su Pravilnikom o izgledu i upotrebi potvrdbenog
(certifikacijskog) znaka (»Narodne novine«,
broj: 88/98, 165/98 i 8/99).

Visina »B« potvrdbenog znaka
mora iznositi najma­nje 50 mm.

Osim potvrdbenog znaka
proizvođač odnosno uvoznik mora na svakom pakira­nju naznačiti i broj potvrde o
sukladnosti i količinu potvrđene partije.

Na kraju brtvene trake nanosi
se oznaka na kojoj je pečatom bijele boje otisnuto ime proizvođača, mjesec i
godna proizvod­nje, tip profila (PH ili H) i šifra organizacije ovlaštene za
potvrđiva­nje (npr. DC1). Razmak između susjednih oznaka između brtvene trake
iznosi najma­nje 2 m.«

Članak 2.

U točki 11. iza podtočke b)
dodaje se podtočka c) koja glasi:

»c) Provjeru osposob­ljenosti
i nadzor nad ovlaštenom pravnom osobom za potvrđiva­nje proizvoda provodi
Državni zavod na normizaciju i mjerite­ljstvo prema kriterijima norme HRN EN
45001:1996., ako u naredbi nije drukčije propisano.«

Članak 3.

Iza točke 12. dodaju se nove
točke 12.a i 12.b koje glase:

»12.a Rješe­nje o ovlašte­nju
pravnih osoba za potvrđiva­nje proizvoda, donesena prije stupa­nja na snagu ove
naredbe ostaju na snazi dvanaest mjeseci od dana stupa­nja na snagu ove
naredbe.

Ovlaštene pravne osobe moraju
u roku iz stavka 1. ove točke zadovo­ljiti sve uvjete iz točke 11. naredbe.

12.b U cijelome tekstu
Naredbe o obaveznom atestira­nju profiliranih gumenih brtvenih traka za vrata,
kapke i pokretne pre­grade skloništa i dvonamjenskih objekata s hermetičnim
zatvara­njem krila, riječ »atestira­nje« zamje­njuje se riječju »potvrđiva­nje«,
riječ »atest« zamje­njuje se riječima »potvrda o sukladnosti«, riječ »standard«
zamje­njuje se riječju »norma«, riječi »jugoslavenski standard« zamje­njuje se
riječima »hrvatska norma«, oznaku »JUS« zamje­njuje oznaka »HRN«, riječi
»organizacija udruženog rada ovlaštena za atestira­nje« zamje­njuju se riječima
»ovlaštena pravna osoba za potvrđiva­nje«, a riječi »Savezni zavod za
standardizaciju« zamje­njuju se riječima »Državni zavod za normizaciju i
mjerite­ljstvo«, u odgovarajućem rodu i padežu.«

Članak 4.

Ova naredba stupa na snagu
osmoga dana od dana objave u »Narodnim novinama«.

Klasa: 011-02/00-02/48
Urbroj: 558-04/10-00-1
Zagreb, 11. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 131/2000-2433